open-index/open-wikipedia-markdown huggingface dataset:
আলেহান্দ্রো দোমিঙ্গেস রোমেরো

**আলেহান্দ্রো দোমিঙ্গেস রোমেরো** (; জন্ম: ৩০ জুলাই ১৯৯৮; **আলেক্স দোমিঙ্গেস** নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের দ্বিতীয় স্তর সেহুন্দা দিভিসিওনের ক্লাব লাস পালমাস এবং স্পেন অনূর্ধ্ব-২১ দলের হয়ে একজন গোলরক্ষক হিসেবে খেলেন।

স্পেনীয় ফুটবল ক্লাব সাবাদেয়ের যুব পর্যায়ের হয়ে খেলার মাধ্যমে দোমিঙ্গেস ফুটবল জগতে প্রবেশ করেছেন এবং পরবর্তীকালে এস্পানিওল এবং দামের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০১৪–১৫ মৌসুমে, স্পেনীয় ক্লাব সাবাদেয় বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন; সাবাদেয় বি-এর হয়ে তিনি ২ ম্যাচে অংশগ্রহণ করেছেন। অতঃপর ২০১৭–১৮ মৌসুমে তিনি এস্পানিওল বি-এ যোগদান করেছেন। এস্পানিওল বি-এ ১ মৌসুম অতিবাহিত করার পর আলাবেস বি-এর সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ২২ ম্যাচে অংশগ্রহণ করেছেন। পরবর্তীকালে, তিনি লাস পালমাস বি-এর হয়ে খেলেছেন। ২০১৯–২০ মৌসুমে, তিনি লাস পালমাস বি হতে স্পেনীয় ক্লাব লাস পালমাসে যোগদান করেছেন।

## প্রারম্ভিক জীবন
আলেহান্দ্রো দোমিঙ্গেস রোমেরো ১৯৯৮ সালের ৩০শে জুলাই তারিখে স্পেনের গ্রানুয়েসে জন্মগ্রহণ করেছেন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
দোমিঙ্গেস ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের স্পেন অনূর্ধ্ব-২১ দলে স্থান পেয়েছেন।

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:১৯৯৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:রিয়াল ক্লাব দেপোর্তিউ এস্পানিওল বি-এর খেলোয়াড়
বিষয়শ্রেণী:দেপোর্তিভো আলাভেস বি-এর খেলোয়াড়
বিষয়শ্রেণী:তেরসেরা দিভিসিওনের খেলোয়াড়
বিষয়শ্রেণী:ইউনিয়ন দেপোর্তিভা লাস পালমাসের খেলোয়াড়
বিষয়শ্রেণী:সেহুন্দা দিভিসিওনের খেলোয়াড়
বিষয়শ্রেণী:সেহুন্দা দিভিসিওন বি-এর খেলোয়াড়
বিষয়শ্রেণী:কাতালান ফুটবলার
বিষয়শ্রেণী:ফুটবল ক্লাব দামের খেলোয়াড়
বিষয়শ্রেণী:স্পেনীয় পুরুষ ফুটবলার
বিষয়শ্রেণী:পুরুষ ফুটবল গোলরক্ষক
বিষয়শ্রেণী:লিগ ১-এর খেলোয়াড়
বিষয়শ্রেণী:তুলুজ ফুটবল ক্লাবের খেলোয়াড়
বিষয়শ্রেণী:সোসিয়েদাদ দেপোর্তিভা এইবারের খেলোয়াড়
বিষয়শ্রেণী:গ্রানোয়ের্সের ফুটবলার
বিষয়শ্রেণী:ফ্রান্সে প্রবাসী পুরুষ ফুটবলার
খেত পার্তুগ

***খেত পার্তুগ*** (, *খাত পার্তুগ*), বা ***খাত পার্তূগ*** হল এক ধরনের আফগানী ঐতিহ্যবাহী পোশাক, যেটি অনেকটা সালোয়ার কামিজের মত। এটি আফগানিস্তানে এবং বিশেষত পশ্চিম ও উত্তর-পশ্চিম পাকিস্তানের পশতুন অধ্যুষিত অঞ্চলে পরিধান করা হয়।

## নকশা

### খেত
*খেত* হল উর্ধাঙ্গের পোশাক। এটি কিছুটা ঢিলে ঢালা, তবে কোমরের কাছে সামান্য আঁটসাঁট থাকে। এটি অনেকটাই টিউনিক বা লম্বা আঙরাখার মত। স্মকের মত এর হাতা প্রশস্ত এবং ঝুল হাঁটুর নিচে পর্যন্ত পৌঁছায়। চিরাচরিত *খেত* পোশাকে পাশের দিকে কাটা থাকে না, এবং কোমরে একটি বেল্ট দিয়ে এটি পরা হয়।

### পার্তুগ
*পার্তুগ* হল নিম্নাঙ্গের পোশাক যেটি খুব ঢিলে ঢালা এবং অনেক কুঁচিযুক্ত হয়। এর কোমরের চারদিকে অনেকগুলি ভাঁজ থাকে এবং কয়েক গজ কাপড় দিয়ে এটি তৈরি হয়। আত্তান নৃত্যশিল্পীদের পোশাকের সঙ্গে *খেত পার্তুগ* পোশাকের মিল আছে।

*খেত পার্তুগ* পোশাকটি *[[পেরাহান ও টুনবান]]* ( *পেরাহান ওয়া টুনবান*) থেকে আলাদা।
## ছবিঘর

File:A Loyal Afghan WDL11457.png|চিরাচরিত *খেত পার্তুগ* (ঐতিহ্যবাহী ঢিলে পেশাওয়ারি সালোয়ার) (১৮৪২)
File:Khattak Dance.jpg| *খেত পার্তুগ* পরিহিত খাট্টাক নৃত্যশিল্পী
File:The main street in the bazaar at Caubul.jpg|কাবুল বাজারের প্রধান রাস্তা; *খেত পার্তুগ* পরিহিত পুরুষেরা (১৮৪২)
File:Afghan royal soldiers of the Durrani Empire.jpg| দুরানী সাম্রাজ্যের *খেত পার্তুগ* পরিহিত আফগান সৈন্যরা


## আরো দেখুন
* পেরাহান ও টুনবান
* পাশতুন পোশাক

## তথ্যসূত্র

বিষয়শ্রেণী:আফগান পোশাক
বিষয়শ্রেণী:ভাষা অনুযায়ী সংস্কৃতি
বিষয়শ্রেণী:পশতুন সংস্কৃতি
বিষয়শ্রেণী:পাকিস্তানি পোশাক
গিবস–হেলমহোল্টজ সমীকরণ

থাম্ব|জোশিয়াহ উইলার্ড গিবস
**গিবস – হেলমহোল্টজ সমীকরণ**  তাপগতিবিজ্ঞানের একটি সমীকরণ। যা তাপমাত্রার ফাংশন হিসাবে একটি সিস্টেমের গিবস শক্তির পরিবর্তন গণনা করার জন্য ব্যবহৃত হয়। জোশিয়াহ উইলার্ড গিবস এবং হারমান ভন হেলমহোল্টজের নামে এর নামকরণ করা হয়েছে।

সমীকরণটি হল: 

যেখানে, ধ্রুব  *P* চাপে, *H* হল এনথ্যালপি, *T* পরম তাপমাত্রা এবং G সিস্টেমের গিবস মুক্ত শক্তি । সমীকরণটি বলে যে, তাপমাত্রায় স্বল্পতম পরিবর্তনের ফলে ধ্রুব চাপে G */ T* অনুপাতের পরিবর্তন  H */ T* 2 এর গুণনীয়ক।

## রাসায়নিক বিক্রিয়া

সমীকরণটি সাধারণত রাসায়নিক বিক্রিয়ার ক্ষেত্রে ব্যবহার করা হয়। সমীকরণটিকে লেখা হয়ঃ 

:\left( \frac{\partial ( \Delta G^\ominus/T ) } {\partial T} \right)_p = - \frac {\Delta H} {T^2}

ΔG গিবস শক্তি এবং ΔH এনথালপি পরিবর্তন হিসাবে  (তাপমাত্রা স্বাধীন বিবেচনা করা হয়) ব্যবহার করা হয় । o আদর্শ চাপ (1 বার) নির্দেশ করে।

(আবার, p(চাপ) কে ধ্রুবক রেখে ) T এর সাপেক্ষে  ব্যবকলন  করার পর  সমীকরণটি হয়ে উঠে **:**

: \frac{\Delta G^\ominus(T_2)}{T_2} - \frac{\Delta G^\ominus(T_1)}{T_1} = \Delta H^\ominus(p)\left(\frac{1}{T_2} - \frac{1}{T_1}\right) 

এই সমীকরণটি ব্যবহার করে  দ্রুত যে কোন তাপমাত্রা *T*2-এ একটি রাসায়নিক বিক্রিয়ায় যেকোনো স্বতন্ত্র উপাদানের জন্য জন্য গিবস মুক্ত শক্তি পরিবর্তন নির্ণয় করা  সক্ষম শুধুমাত্র আদর্শ গিবস মুক্ত শক্তি পরিবর্তন এবং  গঠনের আদর্শ এনথালপি পরিবর্তন জানা থাকলে।

অধিকন্তু বিক্রিয়ার  সমতাপীয় সমীকরণ ব্যবহার করে, সমীকরণটি হলো:

:\frac{\Delta G^\ominus}{T} = -R \ln K 

যা গিবস শক্তিকে একটি রাসায়নিক সাম্যধ্রুবক এর সাথে সম্পর্কযুক্ত করে , যা ব্যবহার করে ভ্যান হফ সমীকরণ পাওয়া যেতে পারে।

## প্রতিপাদন

### পটভূমি
গিবস ফাংশনের  সংজ্ঞাটি হলো:

:H = G + ST \,\!

সেখানে H হলো এনথ্যালপি,যাকে সংসজ্ঞায়িত করা হয়ঃ
:H = U + pV \,\!

dH এবং dG খুঁজতে প্রতিটি সংজ্ঞার অন্তরীকরণ করে , তারপর  তাপ গতিবিদ্যার মৌলিক  সম্পর্ক ব্যবহার (সবসময় উভমুখী  বা একমুখী প্রক্রিয়ার জন্য সত্য):

:dU = T\,dS - p\,dV \,\!

যেখানে S হল এনট্রপি, V হল আয়তন , (উভমুখীতার  জন্য   -(ঋণাত্মক)  চিহ্ন, যেখানে dU = 0: চাপ-আয়তন  ছাড়া অন্য কাজ করা যেতে পারে এবং তা −pV এর সমান) প্রাথমিক মৌলিক সম্পর্কের "উভমুখী " রূপকে একটি নতুন মাস্টার সমীকরণে নিয়ে যায়:

:dG = - S\,dT + V\,dp \,\!

এটা একটা বন্ধ সিস্টেমের জন্য গিবস মুক্ত শক্তি । গিবস–হেলমহোল্টজ সমীকরণ এই দ্বিতীয় মাস্টার সমীকরণ এবং আংশিক ডেরিভেটিভের জন্য শৃঙ্খল নিয়ম(chain rule) দ্বারা উদ্ভূত হতে পারে।

:

## তথ্যসূত্র

 

## বহিঃসংযোগ

* লিঙ্ক - গীবস – হেলহোল্টজ সমীকরণ
* লিঙ্ক - গীবস – হেলহোল্টজ সমীকরণ

বিষয়শ্রেণী:তাপগতিবিদ্যার সমীকরণ
পেরাহান ও টুনবান

***পেরাহান ও টুনবান*** (ফার্সি/, *পেরাহান ওয়া টুনবান*), **পেরান ও টুনবান** নামেও পরিচিত, হল আফগানিস্তানের পুরুষদের পরিহিত একটি পোশাক।

## নকশা

### চিরাচরিত

#### পেরাহান
*পেরাহান*টি (উর্দ্ধাঙ্গের পোশাক) প্রশস্ত এবং ঢিলে ঢালা হয়। এর হাতাও বেশ ঢিলে হয় বাহু থেকে ঝুলে থাকে। আফগানিস্তানের অঞ্চল ভেদে ঐতিহ্যবাহী *পেরাহান* এর নকশা পরিবর্তিত হয়। কিছু পোশাক হাঁটুর কাছে গিয়ে শেষ হয় এবং কিছুর ঝুল পায়ের গুল এবং পায়ের পাতার মাঝে কোথাও থাকে (এইসব ক্ষেত্রে পাশের দিকে সামান্য কাটা থাকে)।  চিরাচরিত *পেরাহান*গুলির উভয় কাঁধে বোতাম থাকে এবং কলার থাকেনা। এগুলি ঢিলা হয়। এছাড়াও, ঐতিহ্যবাহী *পেরাহান* প্রশস্ত তবে কোমরের নীচে খানিকটা আঁটসাট থাকে এবং তারপরে আলগা হয়ে হাঁটু পর্যন্ত প্রসারিত হয় (অর্থাৎ বাইরের দিকে ছড়িয়ে থাকে)।

#### টুনবান
* টুনবান * (নিম্নাঙ্গের পোশাক) ঢিলে ঢালা হয়। *টুনবান* এর কিছু সংস্করণে যথেষ্ট পরিমাণে ভাঁজ থাকে, যেটি হাঁটুর নিচের অংশ থেকে গোড়ালি পর্যন্ত কুঁচি হয়ে পড়ে। উপরের আলগা অংশটি গোল হয়ে ঝুলে থাকে। *টুনবান* তৈরি করতে তাই প্রচুর পরিমাণে কাপড় ব্যবহার করা হয় যাতে এটি কোমরের চারদিকে জড়ো হয় এবং পায়ের চারপাশে ভাঁজ হয়ে থাকে।
## ছবিঘর

File:Group of Afghans WDL11501.png|ঐতিহ্যবাহী পেরাহান ও টুনবান পরিহিত আফগানিস্তানের পুরুষ দল
File:Dooraunee (Durrani) Shepherds in Perahan (Afghan shirt) (1842).jpg|দক্ষিণী আফগানিস্তানে পরম্পরাগত পেরাহান পরিহিত পুরুষেরা (১৮৪২)
File:'Group of children sitting in a row'. Wellcome L0025446.jpg|'একসাথে বসে শিশুদের দল'
File:Koczownicy (kuči). Obóz szczepu Ačakzaj z pasztuńskiego plemienia Durrani - Farah - 001642s.jpg|পেরাহান ও টুনবান পরিহিত পুরুষ ও ছেলেরা 
File:Afghan cavalry during 1839-42.jpg|আফগান অশ্বারোহী ১৮৩৯-৪২ সময়কালে


## আরো দেখুন
* খেত পার্তুগ
* পাশতুন পোশাক
* পাঠানী স্যুট

## তথ্যসূত্র

বিষয়শ্রেণী:আফগান পোশাক
বিষয়শ্রেণী:পাকিস্তানি পোশাক
বিষয়শ্রেণী:পশতুন সংস্কৃতি
সদরী (পোশাক)

**সদরী** (, ), এছাড়াও **ওয়াস্কট** (, ) বা **বান্ডি** (, ) হিসাবে পরিচিত, এটি হল দক্ষিণ এশিয়ার পুরুষেরা পরেন এমন একটি ভেস্ট জ্যাকেট। মহিলারা যে ওয়েস্ট কোটটি পরেন, সেটি *কোটি* (, ) নামে পরিচিত। ইউরোপ ও আমেরিকায়, সদরী পোশাকটি **নেহেরু ভেস্ট** নামে পরিচিতি পেয়েছিল।

## ব্যুৎপত্তি
বান্ডি শব্দটি *বাধনতি* (সংস্কৃত: बध्नाति) থেকে উদ্ভূত হয়েছে, যার অর্থ *আবদ্ধ করা* বা *বেঁধে রাখা*।

## ব্যবহার
সদরী হল হাতকাটা-ভেস্ট জ্যাকেট, যেটি চিরাচরিতভাবে পুরুষেরা আচকান, আংরাখা, কামিজ এবং কুর্তার ওপর পরিধান করেন। এটি ঐতিহাসিকভাবে কৃষক শ্রেণি পরিধান করতেন এবং সেগুলি উৎসব উপলক্ষে বিভিন্ন শৈলীর লোক সূচিকর্ম দ্বারা সজ্জিত থাকত। এটি পুরুষদের প্রতিদিনের পোশাকের অংশ এবং এটি দক্ষিণ এশিয়া জুড়ে রাজনৈতিক শ্রেণীর মধ্যেও জনপ্রিয়। শীতকালে, সদরী বিশেষভাবে পরা হয় কারণ এটি পরিধানকারীকে উষ্ণ রাখে।

*কোটি* জ্যাকেটটি মহিলাদের মধ্যে প্রচলিত ছিল, এটি আকার এবং সজ্জায় পুরুষদের পরিধানের বান্ডি এবং সদরী থেকে পৃথক। এখানে সাধারণত গোটা সূচিকর্ম ব্যবহৃত হয় এবং চিরাচরিতভাবে চোলি, ঘাগরা চোলি, আংরাখা এবং সালোয়ার-কামিজের উপরে পরিধান করা হয়।

## আরো দেখুন

*পশতুন পোশাক
*ভারতীয় পোশাক
*পাকিস্তানি পোশাক

## তথ্যসূত্র

বিষয়শ্রেণী:দক্ষিণ এশিয়ার সংস্কৃতি
বিষয়শ্রেণী:হিন্দি শব্দ ও বাক্যাংশ
বিষয়শ্রেণী:উর্দু শব্দ ও বাক্যাংশ
বিষয়শ্রেণী:আফগান পোশাক
বিষয়শ্রেণী:ভারতীয় পোশাক
বিষয়শ্রেণী:পাকিস্তানি পোশাক
বিষয়শ্রেণী:জ্যাকেট
পাঠানী স্যুট

**পাঠানী স্যুট** হল দক্ষিণ এশীয় সংস্কৃতিতে পুরুষদের জন্য একটি জাতিগত পোশাক। মূলত এটি সালোয়ার কামিজের মত একটি মুসলিম পোশাক। এটি আদতে তিনটি পোশাকের সমন্বয়। একটি কুর্তা (টিউনিক সহ), সালোয়ার (একটি আলগা পায়জামা) এবং ওপরে একটি হাতকাটা জামা (ওয়েস্টকোট), হাতকাটা জামাটি ঐচ্ছিক। আনুষ্ঠানিক পোশাক হিসাবে পাঠানী স্যুট পুরুষদের মধ্যে জনপ্রিয় এবং বিশেষ উৎসবগুলিতে, যেমন বিবাহ এবং অন্যান্য উৎসবে এটি পরা হয়। এটিকে খান স্যুট এবং কাবুল স্যুটও বলা হয়

## বিবর্তন
পাঠানী স্যুট পোশাকটি ঐতিহ্যবাহী পাঠানী পোশাক *[[পেরাহান ও টুনবান]]* থেকে উদ্ভূত হয়েছে।
পেরাহানটি কুর্তার মতই উর্দ্ধাঙ্গের পোশাক, এবং টুনবান নিম্নাঙ্গের পোশাক।

## বৈশিষ্ট্য এবং ধরন

### বৈশিষ্ট্য
পাঠানী স্যুটটি দীর্ঘ কুর্তা, সালোয়ার এবং একটি হাতকাটা জামার (একটি ওয়েস্টকোট)  তিনটি পোশাকের একটি সেট। জ্যাকেট বা ওয়েস্টকোট না পরলেও চলে, সেটি ঐচ্ছিক। পাঠানী স্যুটটি নেহরু জ্যাকেটের সঙ্গে ভাল মানানসই হয়।  কুর্তা এবং সালোয়ারটি একই রঙের হয়।

### ধরন
পাঠানী স্যুট একটি পুরুষালী পোশাক। শাহরুখ খান রইস চলচ্চিত্রে একজন ডনের নামকরা ভূমিকায় একটি কালো স্যুট পরেছিলেন।

খান-স্যুট বা পাঠানি স্যুট হল বলিউড নায়কদের প্রতিদিনের পোশাক। 

## আরো দেখুন

* পেরাহান ও টুনবান 
* পাটিয়ালা শালোয়ার
* সালোয়ার (পাঞ্জাবী সালোয়ার হল পাঞ্জাবি পোশাকের অংশ, যেটি ভারতীয় উপমহাদেশের পাঞ্জাব অঞ্চলের ঐতিহ্যবাহী পোশাক।)

## তথ্যসূত্র

বিষয়শ্রেণী:দক্ষিণ এশিয়ার সংস্কৃতি
বিষয়শ্রেণী:পাকিস্তানি পোশাক
বিষয়শ্রেণী:ভারতীয় পোশাক
বিষয়শ্রেণী:এশীয় পোশাকের ইতিহাস
বিষয়শ্রেণী:পাঞ্জাবি পোশাক
বিষয়শ্রেণী:পশতুন সংস্কৃতি
বিষয়শ্রেণী:জাতিগোষ্ঠী অনুযায়ী পোশাক
সনৎ সিংহ

**সনৎ সিংহ** (; ২০ মার্চ ১৯২৯ –৩১ মার্চ ২০১৩) ছিলেন বাংলা গানের স্বর্ণযুগের এক যশস্বী শিল্পী। ছোটদের জন্য ছড়ার গানের জগতে জপমালা ঘোষ, অমল মুখোপাধ্যায় আর সনৎ সিংহ ছিলেন তিন নক্ষত্র। সুর-তাল-লয়ের ছন্দে নিজস্ব গায়কিতে সনৎ সিংহ  যেমন জনপ্রিয়তা লাভ করেছেন, ছোটদের ছড়ার গানে বাংলা সঙ্গীতের মহান ঐতিহ্যকে সমৃদ্ধ করেছেন।

## জন্ম ও প্রারম্ভিক জীবন

সনৎ সিংহের জন্ম ব্রিটিশ ভারতের অধুনা পশ্চিমবঙ্গের হাওড়া জেলার বালিতে। পিতা দেবেন্দ্রনাথ সিংহ ও মাতা ননীবালা দেবীর কনিষ্ঠ সন্তান ছিলেন তিনি। তাঁদের আদি বাড়ি ছিল হুগলির খানাকুলে। বড় হয়েছেন বাড়ির উচ্চাঙ্গ সাংগীতিক পরিবেশে। তাঁর দাদা কিশোরী মোহন ছিলেন উচ্চাঙ্গ সঙ্গীত শিল্পী। বালির বাসিন্দা সুখ্যাত সুরকার প্রফুল্ল ভট্টাচার্য এবং প্রখ্যাত কণ্ঠসঙ্গীত শিল্পী ধনঞ্জয় ভট্টাচার্য ছিলেন তাঁর 'সঙ্গীত গুরু'। আর সাধক শিল্পী পান্নালাল ভট্টাচার্য ছিলেন তাঁর ঘনিষ্ঠ বন্ধু। পরে তিনি  উচ্চাঙ্গ সঙ্গীতের শিক্ষা নেন আচার্য চিন্ময় লাহিড়ীর কাছে। ধ্রুপদী সংগীতের তালিম নিয়ে নানা সুর-তাল-ছন্দে নিজস্ব সহজ সাবলীল গায়কিতে বহু বছর ধরে গেয়েছেন বাংলার ছোটদের জন্য আর বড়'রা তাঁর গান শুনে হন নস্টালজিক।

## সঙ্গীত জীবন

সনৎ সিংহ দূরদর্শন ও আকাশবাণী কলকাতা'র নিয়মিত সঙ্গীত শিল্পী ছিলেন। গ্রামোফোন রেকর্ডে প্রকাশিত হয়েছে তাঁর সহস্রাধিক জনপ্রিয় গান। এই মহান শিল্পীর শিল্পী প্রতিভার মূল্যায়ন করতে গিয়ে হেমেন্দ্র বন্দ্যোপাধ্যায় লিখেছেন :

কালজয়ী যে গানগুলি আজো বাঙালি শ্রোতাদের মোহিত করে সেগুলি হল-

* *বাবুরাম সাপুড়ে*
* *সরস্বতী বিদ্যেবতী*
*  *রথের মেলা রথের মেলা*
* *ঠিক দুক্কুরবেলা ভূতে মারে ঢিল*
* *এক এক্কে এক*
* *অহল্যা কন্যার ঘুম ঘুম কি*
* *আশ্বিনেতে মেঠো হাওয়ায়*
* *কাল নাগিনী*
* *কে আমারে বলতে পারে রংমশালের*
* *টাকডুম টাকডুম ডুমাডুম*
* *তালে তালে তাল ফেলে*
* *ফুশ মন্তর ফুশ*
* *দয়ার সাগর বিদ্যাসাগর লোকে তোমায় বলে*
* *বলতে পারিস মা*
* *ঝমাঝম মল বাজে*
* *রাধার মন গিয়েছে চুরি*
* *এই দুনিয়ায় সকল ভালো*
* *নাগরদোলা*
* *আমি বহুরূপী*
* *না না না বাজে না*
* *চলেছে চাঁদের বাড়ি*

'সাড়ে চুয়াত্তর', 'হংস মিথুন'
বাংলা ছায়াছবিতে নেপথ্যে কণ্ঠ দিয়েছেন তিনি। ১৯৫৩ খ্রিস্টাব্দের মুক্তিপ্রাপ্ত 'সাড়ে চুয়াত্তর' ছবিতে অভিনয়ে অংশও নিয়েছিলেন। শ্যামা সঙ্গীত, ভক্তিগীতিতেও পারদর্শী ছিলেন। এছাড়া বিচিত্র সুর ও ছন্দে বেতারের রম্যগীতিতেও দক্ষতার পরিচয় দিয়েছেন। পরবর্তী কালে তার জনপ্রিয় অনেক গান রিমেক করে বহু শিল্পী বাহবা কুড়িয়েছেন। বাংলা ব্যান্ডও সনৎ সিংহের কালজয়ী গানগুলিকে ব্যবহার করেছে।

## সম্মাননা

সনৎ সিংহ পশ্চিমবঙ্গ রাজ্য সঙ্গীত আকাডেমি পুরস্কার লাভ করেন এবং ২০১৩ খ্রিস্টাব্দে  'সঙ্গীত মহাসম্মান' পুরস্কারের জন্য মনোনীত হন। তাঁর মৃত্যুর পর এই পুরস্কার পশ্চিমবঙ্গ সরকার তার পুত্রকে প্রদান করে।

## জীবনাবসান

বাংলার জনপ্রিয় শিল্পী সনৎ সিংহ সাধারণ জীবন যাপন করতেন। শত প্রতিকূলতার মাঝেও তিনি আজীবন বালির দেওয়ানগাজি রোডে  বসবাস করেছেন। বার্ধক্য জনিত রোগে ভুগছিলেন বহুদিন। ২০১৩ খ্রিস্টাব্দের মার্চ মাসের প্রথমে অসুস্থ হলে তাঁকে ৮ ই মার্চ বেলুড়ের নিকটস্থ বালি শ্রমজীবী হাসপাতালে ভর্তি করা হয় এবং ৩১ শে মার্চ সকাল সোয়া দশটায় শেষ নিঃশ্বাস ত্যাগ করেন।

## তথ্যসূত্র

বিষয়শ্রেণী:১৯২৯-এ জন্ম
বিষয়শ্রেণী:২০১৩-এ মৃত্যু
বিষয়শ্রেণী:হাওড়া জেলার ব্যক্তি
বিষয়শ্রেণী:বাঙালি সঙ্গীতশিল্পী
রাহিলা হামিদ খান দুরানি

**রাহিলা হামিদ খান দুরানি** () হলেন একজন পাকিস্তানি আইনজীবী ও রাজনীতিবিদ। তিনি ২০১৫ সালের ২৪ ডিসেম্বরে বেলুচিস্তানের প্রাদেশিক পরিষদের প্রথম নারী স্পিকার হিসাবে নির্বাচিত হয়েছিলেন। তিনি বেলুচিস্তানে নারী অধিকারের ব্যতিক্রমী মানবতাবাদী, প্রতিবাদী কন্ঠ্যদৃপ্ত ও একজন দূরদর্শী সমাজসেবিকা। তিনি ন্যাশনাল কমিশন অন স্ট্যাটাস অফ উইমেনের (১৯৯৯) প্রথম সদস্য হিসাবে (বেলুচিস্তান থেকে) দায়িত্ব পালনসহ নারীদের পক্ষে অনেক কাজ করেছেন। তিনি একজন সাংবাদিক, সমাজকর্মী ও আইনজীবী। পাকিস্তান সরকার তাকে তমঘা-ই-ইমতিয়াজ (টিআই) সম্মাননায় ভূষিত করেছে।

## প্রাথমিক জীবন
রাহিলা হামিদ খান দুরানি ১৯৬৮ সালে কোয়েটায় জন্মগ্রহণ করেছিলেন। তিনি বেলুচিস্তান বিশ্ববিদ্যালয় থেকে এমএ এবং এলএলবি সম্পন্ন করেছিলেন। তিনি ক্ষমতাসীন রাজনৈতিক দল পাকিস্তান মুসলিম লিগের (কিউ) সদস্য হিসাবে নারীদের জন্য সংরক্ষিত একটি আসনে বেলুচিস্তান প্রাদেশিক পরিষদের সদস্য হিসাবে পরপর তিনবার নিযুক্ত হয়েছেন। তিনি তার দ্বিতীয় মেয়াদে বেলুচিস্তানের পরিচালনা (প্রসিকিউশন) মন্ত্রী হয়েছিলেন। তিনি জাতীয় পর্যায়ে ক্যানোইং ক্রীড়াতে বেলুচিস্তানের প্রথম নারী অ্যাথলেট পদক জয়ী।

## তথ্যসূত্র

## বহিঃসংযোগ
* প্রাদেশিক পরিষদের স্পিকারদের প্রোফাইল 

বিষয়শ্রেণী:২১শ শতাব্দীর নারী রাজনীতিবিদ
বিষয়শ্রেণী:১৯৬৮-এ জন্ম
বিষয়শ্রেণী:কোয়েটার ব্যক্তি
বিষয়শ্রেণী:পাকিস্তানি আইনজীবী
বিষয়শ্রেণী:পাকিস্তান মুসলিম লিগের (এন) রাজনীতিবিদ
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর পাকিস্তানি নারী রাজনীতিবিদ
বিষয়শ্রেণী:বেলুচিস্তানের এমপিএ ২০১৩–২০১৮
বিষয়শ্রেণী:বেলুচিস্তানের প্রাদেশিক পরিষদের সদস্য অসম্পূর্ণ
বিষয়শ্রেণী:পাকিস্তান মুসলিম লীগের (এন) রাজনীতিবিদ
হানজাফিয়ের্টেল

**হানজাফিয়ের্টেল** () হল বার্লিনের *ক্ষুদ্রতম অর্টষ্টিল* (জেলা) এবং বার্লিনের কেন্দ্রীয় মিটে বোরোর মধ্যে গ্রোয়ার টিয়ারগার্টেন এবং ষ্প্রে নদীর মাঝখানে অবস্থিত।

দ্বিতীয় বিশ্বযুদ্ধের  পর জেলাটি সম্পূর্ণরূপে ধ্বংস হয়ে গিয়েছিল । তবে পরবর্তীতে ১৯৫৭ থেকে ১৯৬১ সাল পর্যন্ত আন্তর্জাতিক আর্কিটেক্টর যেমন আলভার আল্টো, ইগোন আইর্মেন, ওয়াল্টার গ্রোপিয়াস, অস্কার নিমিয়ের, সেপ্টেম্বর রুফ দ্বারা সামাজিক আবাসন প্রকল্প হিসাবে পুনর্নির্মাণ করা হয়েছিল। ইন্টারবাউ নামে *পরিচিত, পুরো  টুকরোতে* দুটি গির্জা রয়েছে (সেন্ট আনসার এবং কায়সার-ফ্রেড্রিখ-গেডাচটনিস্কির্চে)। এটি এখন ঐতিহাসিক  স্মৃতিস্তম্ভ হিসাবে সুরক্ষিত।

## ইতিহাস
এলাকার রাস্তাগুলির নাম রাখা হয়েছে "হানসা শহরগুলি"; যে শহরগুলি হ্যানস্যাটিক লীগের অংশ ছিল মধ্যযুগে প্রতিষ্ঠিত একটি ট্রেডিং নেটওয়ার্ক। *হান্সাপ্লাটজ*, কেন্দ্রীয় বর্গক্ষেত্রের একটি ছোট শপিং তোরণ, একটি গ্রন্থাগার এবং গ্রিপস-থিয়েটার রয়েছে । হংসাপ্লাটজ পাতাল রেল স্টেশনটি ১৯৫৭ সালে নির্মিত হয়েছিল, যদিও ইউ ৯ লাইনটি 1961 পর্যন্ত খোলা হয়নি। কয়েকটি গ্র্যান্ডজারিট বিল্ডিং স্ট্যাডটবাহন রেলপথের উত্তরে রয়ে গেছে। হামবুর্গের আল্টোনা জেলার নামানুসারে অ্যালটোনার স্ট্রেই বিজয় কলামে নিয়ে যায় । বেলভ্যু প্রাসাদ, জার্মান রাষ্ট্রপতির বাসস্থান নিকটেই।

## হানজাপ্লাৎস
উ-বান ট্রেন স্টেশনের ঠিক পাশেই হানজাপ্লাৎস চত্বর। এখন একটি অবিস্মরণীয় ট্র্যাফিক জংশন, এটি ছিল যুদ্ধের আগে একটি সক্রিয় প্লাজা।
কেন্দ্র|থাম্ব|320x320পিক্সেল|

## তথ্যসূত্র

বিষয়শ্রেণী:এইচঅডিওর মাইক্রোবিন্যাসের সাথে নিবন্ধসমূহ
বিষয়শ্রেণী:উইকিউপাত্তে স্থানাঙ্ক আছে
হানজে মিত্রসংঘ

**হানজে মিত্রসংঘ** (; ; ; ; ) ছিল উত্তর-পশ্চিম এবং মধ্য ইউরোপের মার্চেন্ট গিল্ড এবং মার্কেট শহরগুলির একটি বাণিজ্যিক এবং প্রতিরক্ষামূলক সংঘ। ১১০০ এর দশকের শেষদিকে উত্তর জার্মানির কয়েকটি শহর থেকে বেড়ে ওঠা এই সংঘটি উত্তর ইউরোপের উপকূলে তিন শতাব্দী ধরে বাল্টিক সমুদ্র বাণিজ্যকে প্রভাবিত করেছিল। মধ্যযুগের শেষদিকে বাল্টিক থেকে উত্তর সমুদ্র এবং অভ্যন্তরীণ অঞ্চল পর্যন্ত প্রসারিত হানসার অঞ্চলগুলি 1450 এর পরে ধীরে ধীরে হ্রাস পেয়েছে।

হ্যান্সেস একটি ব্যান্ড বা সৈন্যবাহিনীর জন্য প্রাচীন উচ্চ জার্মান শব্দ word এই শব্দটি হানস্যাটিক শহরগুলির মধ্যে ভ্রমণকারী ব্যবসায়ীদের দলগুলিতে প্রয়োগ হয়েছিল - তা স্থল দ্বারা বা সমুদ্রপথে। মিডল লো জার্মানিতে হ্যানসে মানে ব্যবসায়ীদের একটি ব্যবসায়ী বা ব্যবসায়ী সমাজ।

মার্চেন্ট চেনাশোনাগুলি তাদের অনুমোদিত শহরগুলি এবং দেশগুলিতে গিল্ডদের অর্থনৈতিক স্বার্থ এবং কূটনৈতিক সুযোগ-সুবিধাগুলি রক্ষা করার জন্য এবং সেইসাথে ব্যবসায়ীরা যে বাণিজ্য রুটগুলি ব্যবহার করত সেগুলি রক্ষার জন্য সংঘটি প্রতিষ্ঠা করেছিল।  তা সত্ত্বেও, সংগঠনটি একটি রাষ্ট্র ছিল না, বা এটি শহর-রাজ্যগুলির একটি সংঘও বলা যেতে পারে না; মিত্রসংঘের অভ্যন্তরে কেবলমাত্র খুব অল্প সংখ্যক শহরই স্বায়ত্তশাসন এবং স্বাধীন সাম্রাজ্যের শহরের তুলনায় স্বাধীনতা উপভোগ করেছিল। 

## তথ্যসূত্র

বিষয়শ্রেণী:উত্তর ইউরোপ
বিষয়শ্রেণী:উদ্ধৃতি শৈলীতে সুইডিশ ভাষার উৎস (sv)
বিষয়শ্রেণী:উদ্ধৃতি শৈলীতে জার্মান ভাষার উৎস (de)
বিষয়শ্রেণী:উৎসবিহীন তথ্যসহ সকল নিবন্ধ
বিষয়শ্রেণী:জার্মান ভাষার লেখা থাকা নিবন্ধ
বিষয়শ্রেণী:আন্তর্জাতিক বাণিজ্যের ইতিহাস
বিষয়শ্রেণী:বাল্টিক সাগর
সাদিয়া আব্বাসি

**সাদিয়া খাকান আব্বাসি** (  ) হলেন একজন পাকিস্তানি আইনজীবী ও রাজনীতিবিদ যিনি ২০১৮ সালের মার্চ থেকে অক্টোবর পর্যন্ত পাকিস্তানের সিনেটের সদস্য ছিলেন। এর আগেও তিনি ২০০৩ সালের মার্চ থেকে ২০০৯ সালের ফেব্রুয়ারি পর্যন্ত সিনেটের সদস্য ছিলেন।

## রাজনৈতিক জীবন
২০০৩ সালের মার্চ মাসে সিনেট নির্বাচনে পাঞ্জাবের নারীদের জন্য সংরক্ষিত আসনে পাকিস্তান মুসলিম লীগ (এন) (পিএমএল-এন) এর প্রার্থী হিসাবে আব্বাসি পাকিস্তানের সিনেটে নির্বাচিত হয়েছিলেন। 

২০০৯ সালের ফেব্রুয়ারিতে তিনি পিএমএল-এন ছেড়ে দিয়েছিলেন। একারণে সিনেটে তার মেয়াদ শেষ হওয়ার অল্প আগেই পিএমএল-এন ২০০৯ সালের মার্চে অনুষ্ঠিত সিনেট নির্বাচনে অংশ নেওয়ার জন্য তাকে মনোনয়ন দিতে অস্বীকৃতি জানিয়েছিল। 

২০১১ সালের ডিসেম্বরে তিনি পাকিস্তান তেহরিক-ই-ইনসাফে যোগ দিয়েছিলেন।

২০১৮ সালের পাকিস্তানি সিনেট নির্বাচনে পিএমএল-এন তাকে প্রার্থী হিসাবে মনোনীত করেছিল।  তবে পাকিস্তানের সুপ্রিম কোর্টের রায় দেওয়ার পরে নির্বাচন কমিশন সিনেট নির্বাচনের জন্য পিএমএল-এনের সমস্ত প্রার্থীকে স্বতন্ত্র হিসাবে ঘোষণা করেছিল। 

সিনেট নির্বাচনে তিনি পাঞ্জাবের নারীদের জন্য সংরক্ষিত আসনে স্বতন্ত্র প্রার্থী হয়ে আবার সিনেটে নির্বাচিত হয়েছিলেন। তিনি নির্বাচিত হওয়ার পরে পিএমএল-এনের নেতৃত্বে ট্রেজারি বেঞ্চগুলোতে যোগ দিয়েছিলেন। তিনি ২০১৮ সালের ১২ মার্চে সিনেটর হিসাবে শপথ গ্রহণ করেছিলেন। 

২০১৮ সালের ১৭ অক্টোবরে পাকিস্তানের সুপ্রিম কোর্ট দ্বৈত জাতীয়তার কারণে আব্বাসির সিনেটের সদস্যপদ অযোগ্য ঘোষণা করেছে। 

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:পাকিস্তান সিনেটের নারী সদস্য
বিষয়শ্রেণী:পাকিস্তান মুসলিম লীগের (এন) রাজনীতিবিদ
বিষয়শ্রেণী:মার্কিন যুক্তরাষ্ট্রের প্রাক্তন নাগরিক
বিষয়শ্রেণী:পাকিস্তানের সিনেট সদস্য
বিষয়শ্রেণী:জীবিত ব্যক্তি
বিষয়শ্রেণী:পাঞ্জাবি ব্যক্তি
বিষয়শ্রেণী:আব্বাসি পরিবার
বিষয়শ্রেণী:মার্কিন যুক্তরাষ্ট্রে পাকিস্তানি অভিবাসী
বিষয়শ্রেণী:২০শ শতাব্দীতে জন্ম
উগো গিয়ামোন

**উগো গিয়ামোন সানমার্তিন** (; জন্ম: ৩১ জানুয়ারি ২০০০; **উগো গিয়ামোন** নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব ভালেনসিয়া এবং স্পেন অনূর্ধ্ব-২১ দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেলে থাকেন।

২০০৯–১০ মৌসুমে, স্পেনীয় ফুটবল ক্লাব ভালেনসিয়ার যুব পর্যায়ের হয়ে খেলার মাধ্যমে গিয়ামোন ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৭–১৮ মৌসুমে, স্পেনীয় ক্লাব ভালেনসিয়া বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে ৩ মৌসুম অতিবাহিত করেছেন; ভালেনসিয়া বি-এর হয়ে তিনি ৫৮ ম্যাচে ২টি গোল করেছেন। ২০১৯–২০ মৌসুমে, তিনি ভালেনসিয়া বি হতে ভালেনসিয়ায় যোগদান করেছেন।

২০১৬ সালে, গিয়ামোন স্পেন অনূর্ধ্ব-১৬ দলের হয়ে স্পেনের বয়সভিত্তিক পর্যায়ে অভিষেক করেছিলেন।

দলগতভাবে, গিয়ামোন এপর্যন্ত ৩টি শিরোপা জয়লাভ করেছেন, যার মধ্যে ১টি ভালেনসিয়ার হয়ে এবং ২টি স্পেনের বয়সভিত্তিক দলের হয়ে জয়লাভ করেছেন।

## প্রারম্ভিক জীবন
উগো গিয়ামোন সানমার্তিন ২০০০ সালের ৩১শে জানুয়ারি তারিখে স্পেনের সান সেবাস্তিয়ানে জন্মগ্রহণ করেছেন। তবে মাত্র ২ বছর বয়সে তিনি তার পরিবারের সাথে লেলিয়ানায় স্থানান্তরিত হন এবং সেখানেই তার শৈশব অতিবাহিত করেছেন।

## আন্তর্জাতিক ফুটবল
গিয়ামোন স্পেন অনূর্ধ্ব-১৭, স্পেন অনূর্ধ্ব-১৮, স্পেন অনূর্ধ্ব-১৯ এবং স্পেন অনূর্ধ্ব-২১ দলের হয়ে খেলার মাধ্যমে স্পেনের প্রতিনিধিত্ব করেছেন। ২০১৬ সালের ১৯শে সেপ্টেম্বর তারিখে তিনি উত্তর আয়ারল্যান্ড অনূর্ধ্ব-১৭ দলের বিরুদ্ধে ম্যাচে স্পেন অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন। ২০১৭ সালে তিনি স্পেন অনূর্ধ্ব-১৭ দলের হয়ে ২০১৭ উয়েফা ইউরোপীয় অনূর্ধ্ব-১৭ চ্যাম্পিয়নশিপের শিরোপা জয়লাভ করেছেন, উক্ত প্রতিযোগিতার ফাইনালে পূর্ণ সময় শেষে তার দল ইংল্যান্ড অনূর্ধ্ব-১৭ দলের সাথে ২–২ গোলে ড্র করার পর পেনাল্টি শুট-আউটে ৪–১ গোলের ব্যবধানে পরাজিত করে উক্ত প্রতিযোগিতার ইতিহাসে নবমবারের মতো শিরোপা ঘরে তুলতে সক্ষম হয়েছিল। একই বছরে তিনি স্পেন অনূর্ধ্ব-১৭ দলের হয়ে ২০১৭ ফিফা অনূর্ধ্ব-১৭ বিশ্বকাপে অংশগ্রহণ করেছেন, তবে ফাইনালে তার দল ইংল্যান্ড অনূর্ধ্ব-১৭ দলের কাছে ৫–২ গোলের ব্যবধানে পরাজিত হয়েছিল; উক্ত প্রতিযোগিতায় তিনি ৭টি ম্যাচে অংশগ্রহণ করেছিলেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের স্পেন অনূর্ধ্ব-২১ দলে স্থান পেয়েছেন।

## তথ্যসূত্র

## বহিঃসংযোগ
* 
* 
* 
* 
* 
* 

বিষয়শ্রেণী:২০০০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভালেনসিয়া ফুটবল ক্লাবের খেলোয়াড়
বিষয়শ্রেণী:ভালেনসিয়া ফুটবল ক্লাব মেস্তায়ার খেলোয়াড়
বিষয়শ্রেণী:সেহুন্দা দিভিসিওন বি-এর খেলোয়াড়
বিষয়শ্রেণী:লা লিগার খেলোয়াড়
বিষয়শ্রেণী:সান সেবাস্তিয়ানের ফুটবলার
বিষয়শ্রেণী:২০২২ ফিফা বিশ্বকাপের খেলোয়াড়
বিষয়শ্রেণী:স্পেনের পুরুষ আন্তর্জাতিক ফুটবলার
বিষয়শ্রেণী:স্পেনের আন্তর্জাতিক যুব ফুটবলার
বিষয়শ্রেণী:স্পেনের অনূর্ধ্ব-২১ আন্তর্জাতিক ফুটবলার
বিষয়শ্রেণী:স্পেনীয় পুরুষ ফুটবলার
বিষয়শ্রেণী:পুরুষ ফুটবল রক্ষণভাগের খেলোয়াড়
শিশু খুন

**শিশু খুন** বলতে নাবালক ব্যক্তিদের হত্যাকে বোঝায়। অনেক আইনি এখতিয়ারে শিশু খুনকে মানব হত্যার শোচনীয় রূপ বলে গণ্য করা হয়।

## এখতিয়ার অনুযায়ী শাস্তি
[থাম্ব|[ধারাবাহিক খুনি আলবার্ট ফিশ, ১৯২০-এর দশক থেকে ১৯৩২ সালে গ্রেফতার পর্যন্ত শিশু খুনর জন্য পরিচিত।]]
### মার্কিন যুক্তরাষ্ট্র
২০০৮ সালে মার্কিন যুক্তরাষ্ট্রে ১,৪৯৪টি শিশু খুনর কাণ্ড ঘটেছিল। এর মধ্যে ১,০৩৫ জন বালক ও ৪৫২ জন বালিকা।

প্রাণদণ্ডের প্রথা প্রচলিত এমন মার্কিন অঙ্গরাজ্যের প্রায় অর্ধেক অঙ্গরাজ্যে মৃত্যুর মাধ্যমে শাস্তিযোগ্য হত্যাকাণ্ডের গুরুতর উপাদানের তালিকায় শিশু খুন রয়েছে। শিশু খুনর শিকারের কোন বয়সে অপরাধটি প্রাণদণ্ডের যোগ্য হয় তা অঙ্গরাজ্যভেদে ভিন্ন, তবে সাধারণত ১২ বছর বয়সকে ধরা হয়।

## অন্য শিশুদের দ্বারা হত্যা
left|থাম্ব|উইলিয়াম ইয়র্ক (১০ বছর বয়স্ক) সুসান ম্যাথুকে (৫ বছর বয়স্ক) হত্যা করছে, ১৩ মে ১৭৪৮।
কোনো শিশু দ্বারা অপর শিশুর হত্যা ঘটনা খুবই কম। ১৯৯৩ সালের ১২ ফেব্রুয়ারিতে উত্তর ইংল্যান্ডে রবার্ট টমসন ও জন ভেনেবল ২ বছর বয়স্ক আলক জেমস বালগারকে হত্যা করেছিল, আর উভয় হত্যাকারীর বয়স তখন ১০ বছর। ২ বছরের শিশুটিকে আঘাত করা হয়েছিল আর পাথর ছোড়া হয়েছিল। পরে তার মৃতদেহকে রেলপথে ফেলে আসা হয়েছিল, যাতে অন্যদের মনে হয় যে একটা রেলগাড়ি তাকে আঘাত করেছে। বালগারের হত্যাকারীরা যুক্তরাজ্যের আধুনিক ইতিহাসে সবচেয়ে কনিষ্ঠ দণ্ডিত হত্যাকারী বলে পরিচিত হয়েছে। ১৯৬৮ সালে ইংল্যান্ডেই ১০ বছর বয়স্ক মেরি বেল মার্টিন ব্রাউন ও ব্রায়ান হাউ নামক দুই ছোট শিশুদের হত্যার জন্য অভিযুক্তা হয়েছিল। ১৯৮০ সালে ২৩ বছর বয়সে তাকে মুক্তি দেওয়া হয়েছিল।

## চিকিৎসা বিশেষজ্ঞদের দ্বারা হত্যা
চিকিৎসা বিশেষজ্ঞরা ইচ্ছাকৃতভাবে শিশুদের হত্যা করেছে, বিশেষ করে বাচ্চাদের। ধারাবাহিক খুনির বিশেষজ্ঞ কাটারিনা রামসলান্ডের বিশ্বাস যে অপরাধীরা চিকিৎসা সংস্থাদের "বিশ্বাসের স্থান" হিসাবে দেখে আর সেখানে তারা সুবিধা লাভ করে। ২০১৫ সালের জুন থেকে ২০১৬ সাল পর্যন্ত ইংল্যান্ডের কাউন্টেস অব চেস্টার হাসপাতালের সেবিকা লুসি লেটবি অন্তত ৭টি বাচ্চা হত্যায় অভিযুক্তা হয়েছিলেন, আর তিনি আরও ১০টি বাচ্চা হত্যার চেষ্টা করেছিলেন।

## তথ্যসূত্র


বিষয়শ্রেণী:হত্যা
ব্রায়ান জি. মার্সডেন

**ব্রায়ান জিওফ্রে মার্সডেন** (ইংরেজি: Brian Geoffrey Marsden; ৫ অগস্ট, ১৯৩৭ &ndash; ১৮ নভেম্বর, ২০১০) ছিলেন একজন ব্রিটিশ জ্যোতির্বিজ্ঞানী তথা হার্ভার্ড-স্মিথসোনিয়ান সেন্টার ফর অ্যাস্ট্রোফিজিক্সের মাইনর প্ল্যানেট সেন্টারের (এমপিসি) দীর্ঘকালীন পরিচালক (২০০৬ থেকে ২০১০ পর্যন্ত ডিরেক্টর এমিরেটাস)।

## তথ্যসূত্র

## বহিঃসংযোগ

* 
* 
*  – Marsden's announcement about XF11 made front page headlines
* 

বিষয়শ্রেণী:গ্রহাণুর আবিষ্কর্তা
বিষয়শ্রেণী:ব্রিটিশ জ্যোতির্বিজ্ঞানী
বিষয়শ্রেণী:১৯৩৭-এ জন্ম
বিষয়শ্রেণী:২০১০-এ মৃত্যু
বিষয়শ্রেণী:পার্স স্কুলে শিক্ষিত ব্যক্তি
বিষয়শ্রেণী:ইয়েল বিশ্ববিদ্যালয়ের প্রাক্তন শিক্ষার্থী
বিষয়শ্রেণী:মার্কিন যুক্তরাষ্ট্রে ইংরেজ প্রবাসী
ওস্কার মিঙ্গেসা

**ওস্কার মিঙ্গেসা গার্সিয়া** (, ; জন্ম: ১৩ মে ১৯৯৯; **ওস্কার মিঙ্গেসা** নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর লা লিগার ক্লাব সেলতা ভিগো এবং স্পেন জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবেও খেলে থাকেন।

২০০৭–০৮ মৌসুমে, স্পেনীয় ফুটবল ক্লাব বার্সেলোনার যুব পর্যায়ের হয়ে খেলার মাধ্যমে মিঙ্গেসা ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৮–১৯ মৌসুমে, স্পেনীয় ক্লাব বার্সেলোনা বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। অতঃপর ২০২০–২১ মৌসুমে তিনি বার্সেলোনার মূল দলের হয়ে অভিষেক করেছেন। ২০২২–২৩ মৌসুমে, তিনি প্রায় ৩ মিলিয়ন ইউরোর বিনিময়ে বার্সেলোনা হতে সেলতা ভিগোতে যোগদান করেছেন।

## প্রারম্ভিক জীবন
ওস্কার মিঙ্গেসা গার্সিয়া ১৯৯৯ সালের ১৩ই মে তারিখে স্পেনের সান্তা পের্পেতুয়া দে মোগোদায় জন্মগ্রহণ করেছেন এবং সেখানেই তার শৈশব অতিবাহিত করেছেন। তার বোন আরিয়াদনা মিঙ্গেসাও একজন ফুটবল খেলোয়াড়।

## আন্তর্জাতিক ফুটবল
তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের স্পেন অনূর্ধ্ব-২১ দলে স্থান পেয়েছেন।

## অর্জন
;বার্সেলোনা
* কোপা দেল রেই: ২০২০–২১
* উয়েফা যুব লিগ: ২০১৭–১৮

;স্পেন অনূর্ধ্ব-২৩
* গ্রীষ্মকালীন অলিম্পিক রৌপ্য পদক: ২০২০

## তথ্যসূত্র

## বহিঃসংযোগ
* 
* 
* 
* 
* 
* 
* 
* 
* 

বিষয়শ্রেণী:১৯৯৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ফুটবল ক্লাব বার্সেলোনার খেলোয়াড়
বিষয়শ্রেণী:ফুটবল ক্লাব বার্সেলোনা আতলেতিকের খেলোয়াড়
বিষয়শ্রেণী:কাতালান ফুটবলার
বিষয়শ্রেণী:লা লিগার খেলোয়াড়
বিষয়শ্রেণী:সেহুন্দা দিভিসিওন বি-এর খেলোয়াড়
বিষয়শ্রেণী:২০২০ গ্রীষ্মকালীন অলিম্পিকের ফুটবলার
বিষয়শ্রেণী:স্পেনের পুরুষ আন্তর্জাতিক ফুটবলার
বিষয়শ্রেণী:অলিম্পিক রৌপ্যপদক বিজয়ী স্পেনীয়
বিষয়শ্রেণী:স্পেনের অনূর্ধ্ব-২১ আন্তর্জাতিক ফুটবলার
বিষয়শ্রেণী:২০২০ গ্রীষ্মকালীন অলিম্পিকের পদক বিজয়ী
বিষয়শ্রেণী:সেলতা ভিগোর খেলোয়াড়
বিষয়শ্রেণী:স্পেনের অলিম্পিক ফুটবলার
বিষয়শ্রেণী:ফুটবলে অলিম্পিক পদক বিজয়ী
বিষয়শ্রেণী:স্পেনীয় পুরুষ ফুটবলার
বিষয়শ্রেণী:পুরুষ ফুটবল কেন্দ্রীয় রক্ষণভাগের খেলোয়াড়
বিষয়শ্রেণী:পুরুষ ফুটবল পার্শ্বীয় রক্ষণভাগের খেলোয়াড়
নাজহাত আমির সাদিক

**নাজহাত আমির সাদিক** () হলেন একজন পাকিস্তানি রাজনীতিবিদ যিনি ২০১২ সালের মার্চ থেকে পাকিস্তান সিনেটের সদস্য হিসেবে রয়েছেন। এর আগে তিনি ২০০৮ থেকে ২০১২ সাল পর্যন্ত পাকিস্তানের জাতীয় পরিষদের সদস্য ছিলেন।

## শিক্ষাজীবন
নাজহাত ১৯৭৫ সালে পেশোয়ারের ক্যান্টনমেন্ট কলেজ ফর উইমেন থেকে স্নাতক (বিএ) ডিগ্রি অর্জন করেছিলেন।

## রাজনৈতিক জীবন
নাজহাত সাদিক ২০০৮ সালের পাকিস্তানের সাধারণ নির্বাচনে নারীদের জন্য সংরক্ষিত আসনে পাকিস্তান মুসলিম লিগ (এন) (পিএমএল-এন) প্রার্থী হিসাবে পাকিস্তানের জাতীয় পরিষদে নির্বাচিত হয়েছিলেন। তিনি ২০০৭ থেকে ২০০৯ সাল পর্যন্ত জাতীয় সংসদের সবচেয়ে ধনী নারী সদস্য ছিলেন।

তিনি নারীদের জন্য সংরক্ষিত একটি আসনে পিএমএল-এন প্রার্থী হিসেবে ২০১২ সালের পাকিস্তান সেনেট নির্বাচনে নির্বাচিত হয়েছিলেন।

২০১২ সালের ১১ মার্চে তিনি তার জাতীয় সংসদ আসন থেকে পদত্যাগ করেছিলেন।

২০১৮ সালের পাকিস্তান সিনেট নির্বাচনে পিএমএল-এন তাকে প্রার্থী হিসাবে মনোনীত করেছিল। তবে সুপ্রিম কোর্টের রায় দেওয়ার পরে পাকিস্তানের নির্বাচন কমিশন সিনেট নির্বাচনের জন্য পিএমএল-এনের সমস্ত প্রার্থীকে স্বতন্ত্র হিসাবে ঘোষণা করেছিল।

তিনি ২০১৮ সালের সিনেট নির্বাচনে পাঞ্জাবের নারীদের জন্য সংরক্ষিত আসনে স্বতন্ত্র প্রার্থী হিসাবে পুনরায় সিনেটে নির্বাচিত হয়েছিলেন। তিনি নির্বাচিত হওয়ার পরে পিএমএল-এনের নেতৃত্বে ট্রেজারি বেঞ্চগুলোতে যোগ দিয়েছিলেন।

## তথ্যসূত্র

বিষয়শ্রেণী:২১শ শতাব্দীর নারী রাজনীতিবিদ
বিষয়শ্রেণী:মার্কিন নাগরিকত্ব প্রাপ্ত ব্যক্তি
বিষয়শ্রেণী:পাকিস্তান সিনেটের নারী সদস্য
বিষয়শ্রেণী:পাকিস্তান জাতীয় পরিষদ সদস্য ২০০৮-২০১৩
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:মার্কিন যুক্তরাষ্ট্রে পাকিস্তানি অভিবাসী
বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক
বিষয়শ্রেণী:২১শ শতাব্দীর পাকিস্তানি নারী রাজনীতিবিদ
বিষয়শ্রেণী:পাকিস্তান মুসলিম লিগ (এন) এমএনএ
বিষয়শ্রেণী:পাকিস্তানি সিনেটর (১৪তম সংসদ)
বিষয়শ্রেণী:পাকিস্তান মুসলিম লীগ (এন) এমএনএ
বিষয়শ্রেণী:পাকিস্তান জাতীয় পরিষদ সদস্য ২০২৪-২০২৯
সাজিদা জুলফিকার

**সাজিদা জুলফিকার** () হলেন একজন পাকিস্তানি রাজনীতিবিদ যিনি ২০১৮ সালের আগস্ট থেকে পাকিস্তানের জাতীয় পরিষদের সদস্য হিসেবে রয়েছেন। এর আগে তিনি ২০১৩ সালের জুন থেকে ২০১৮ সালের মে পর্যন্ত জাতীয় সংসদ সদস্য ছিলেন।

## প্রাথমিক ও শিক্ষাজীবন
সাজিদা জুলফিকার পেশোয়ার বিশ্ববিদ্যালয় থেকে প্রাথমিক স্তর পর্যন্ত লেখাপড়া করেছিলেন।

তিনি খুব অল্প বয়সে বিয়ে করেছিলেন। বিয়ের আগে তিনি তার তিন বোন এবং বাবা-মা'র সাথে পেশোয়ারেই থাকতেন।

## রাজনৈতিক জীবন
তিনি ২০১৩ সালের পাকিস্তানের সাধারণ নির্বাচনে খাইবার পাখতুনখোয়া অঞ্চল থেকে নারীদের জন্য সংরক্ষিত আসনে পাকিস্তান তেহরিক-ই-ইনসাফ (পিটিআই) এর প্রার্থী হিসাবে পাকিস্তানের জাতীয় পরিষদে নির্বাচিত হয়েছিলেন।

তিনি ২০১৮ সালের পাকিস্তানের সাধারণ নির্বাচনে একই অঞ্চল থেকে সংরক্ষিত নারী আসনে পিটিআইয়ের প্রার্থী হিসাবে জাতীয় পরিষদে পুনর্নির্বাচিত হয়েছিলেন।

## তথ্যসূত্র

বিষয়শ্রেণী:পাকিস্তান জাতীয় পরিষদ সদস্য ২০১৮-২০২৩
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:পাকিস্তান জাতীয় পরিষদের মহিলা সদস্য
বিষয়শ্রেণী:পাকিস্তান জাতীয় পরিষদ সদস্য ২০১৩-২০১৮
বিষয়শ্রেণী:পশতু ব্যক্তি
বিষয়শ্রেণী:জীবিত ব্যক্তি
বিষয়শ্রেণী:পশতু নারী
বিষয়শ্রেণী:২১শ শতাব্দীর পাকিস্তানি নারী রাজনীতিবিদ
বিষয়শ্রেণী:পাকিস্তান তেহরিক-ই-ইনসাফ এমএনএ
বিষয়শ্রেণী:পশতুন নারী রাজনীতিবিদ
বিষয়শ্রেণী:পশতুন রাজনীতিবিদ
বিষয়শ্রেণী:পাকিস্তান তেহরিক-ই-ইনসাফ এমএনএ অসম্পূর্ণ
জুলহামা (রাজনীতিবিদ)

**জুলহামা** বা **জুল-ই-হামা** () হলেন একজন পাকিস্তানি রাজনীতিবিদ যিনি ২০০৮ থেকে ২০১৩ সাল পর্যন্ত পাকিস্তানের জাতীয় পরিষদের সদস্য হিসাবে দায়িত্ব পালন করেছিলেন।

## রাজনৈতিক জীবন
২০০৮ সালের পাকিস্তানের সাধারণ নির্বাচনে বেলুচিস্তানের নারীদের জন্য সংরক্ষিত একটি আসনে পাকিস্তান পিপলস পার্টির প্রার্থী হিসাবে তিনি পাকিস্তানের জাতীয় পরিষদে নির্বাচিত হয়েছিলেন। ২০১১ সালে কেন্দ্রীয় সংসদীয় অর্থনৈতিক বিষয়ক সম্পাদক হিসাবে নিযুক্ত হওয়ার আগে জাতীয় সংসদের সদস্য থাকাকালীন তিনি নারী উন্নয়নের জন্য কেন্দ্রীয় সংসদীয় সচিব হিসাবে দায়িত্ব পালন করেছিলেন।

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:পাকিস্তান জাতীয় পরিষদের মহিলা সদস্য
বিষয়শ্রেণী:পাকিস্তান জাতীয় পরিষদ সদস্য ২০০৮-২০১৩
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর নারী রাজনীতিবিদ
বিষয়শ্রেণী:২১শ শতাব্দীর পাকিস্তানি নারী রাজনীতিবিদ
হোর্হে কুয়েঙ্কা

**হোর্হে কুয়েঙ্কা বারেনো** (, ; জন্ম: ১৭ নভেম্বর ১৯৯৯; **হোর্হে কুয়েঙ্কা** নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লিগের শীর্ষ স্তর সেহুন্দা দিভিসিওনের ক্লাব আলমেরিয়া এবং স্পেন অনূর্ধ্ব-২১ দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে ডান পার্শ্বীয় রক্ষণভাগের খেলোয়াড় হিসেবে খেলে থাকেন।

২০১৫–১৬ মৌসুমে, স্পেনীয় ফুটবল ক্লাব আলকোরকোনের যুব পর্যায়ের হয়ে খেলার মাধ্যমে কুয়েঙ্কা ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০১৭–১৮ মৌসুমে, প্রথমে স্পেনীয় ক্লাব আলকোরকোন বি-এর হয়ে খেলার মাধ্যমে এবং পরবর্তীতে আলকোরকোনের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, আলকোরকোনের হয়ে তিনি ৫ ম্যাচে অংশগ্রহণ করেছেন। অতঃপর ২০১৭–২০ মৌসুমে তিনি স্পেনীয় ক্লাব বার্সেলোনা বি-এ যোগদান করেছেন, বার্সেলোনা বি-এর সাথে চুক্তিবদ্ধ থাকাকালীন তিনি বার্সেলোনায় অন্তর্ভুক্ত হয়েছিলেন, তবে সেখানে তিনি একটি ম্যাচেও অংশগ্রহণ করেননি। বার্সেলোনা বি-এ ৩ মৌসুম অতিবাহিত করার পর ভিয়ারিয়ালের সাথে চুক্তি স্বাক্ষর করেছেন। ২০২০–২১ মৌসুমে, তিনি ধারে ভিয়ারিয়াল হতে আলমেরিয়ায় যোগদান করেছেন।

২০১৭ সালে, কুয়েঙ্কা স্পেন অনূর্ধ্ব-১৯ দলের হয়ে স্পেনের বয়সভিত্তিক পর্যায়ে অভিষেক করেছিলেন।

দলগতভাবে, কুয়েঙ্কা এপর্যন্ত ১টি শিরোপা জয়লাভ করেছেন, যা তিনি বার্সেলোনা বি-এর হয়ে জয়লাভ করেছেন।

## প্রারম্ভিক জীবন
হোর্হে কুয়েঙ্কা বারেনো ১৯৯৯ সালের ১৭ই নভেম্বর তারিখে স্পেনের মাদ্রিদে জন্মগ্রহণ করেছেন এবং সেখানেই তার শৈশব অতিবাহিত করেছেন। তার ছোট ভাই দাবিদ কুয়েঙ্কাও একজন ফুটবল খেলোয়াড়।

## আন্তর্জাতিক ফুটবল
কুয়েঙ্কা স্পেন অনূর্ধ্ব-১৯ এবং স্পেন অনূর্ধ্ব-২১ দলের হয়ে খেলার মাধ্যমে স্পেনের প্রতিনিধিত্ব করেছেন। ২০১৭ সালের ১৪ই নভেম্বর তারিখে তিনি পর্তুগাল অনূর্ধ্ব-১৯ দলের বিরুদ্ধে এক প্রীতি ম্যাচে স্পেন অনূর্ধ্ব-১৯ দলের হয়ে আন্তর্জাতিক পর্যায়ে অভিষেক করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের স্পেন অনূর্ধ্ব-২১ দলে স্থান পেয়েছেন।

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:১৯৯৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:আগ্রুপাসিওন দেপোর্তিবা আলকোরকোনের খেলোয়াড়
বিষয়শ্রেণী:ইউনিয়ন দেপোর্তিভা আলমেরিয়ার খেলোয়াড়
বিষয়শ্রেণী:ফুটবল ক্লাব বার্সেলোনা আতলেতিকের খেলোয়াড়
বিষয়শ্রেণী:ফুটবল ক্লাব বার্সেলোনার খেলোয়াড়
বিষয়শ্রেণী:ভিয়ারিয়াল ফুটবল ক্লাবের খেলোয়াড়
বিষয়শ্রেণী:তেরসেরা দিভিসিওনের খেলোয়াড়
বিষয়শ্রেণী:লা লিগার খেলোয়াড়
বিষয়শ্রেণী:সেহুন্দা দিভিসিওনের খেলোয়াড়
বিষয়শ্রেণী:সেহুন্দা দিভিসিওন বি-এর খেলোয়াড়
বিষয়শ্রেণী:হেতাফে ফুটবল ক্লাবের খেলোয়াড়
বিষয়শ্রেণী:স্পেনের আন্তর্জাতিক যুব ফুটবলার
বিষয়শ্রেণী:স্পেনের অনূর্ধ্ব-২১ আন্তর্জাতিক ফুটবলার
বিষয়শ্রেণী:স্পেনীয় পুরুষ ফুটবলার
বিষয়শ্রেণী:পুরুষ ফুটবল কেন্দ্রীয় রক্ষণভাগের খেলোয়াড়
বিষয়শ্রেণী:ফুলহ্যাম ফুটবল ক্লাবের খেলোয়াড়
বিষয়শ্রেণী:মাদ্রিদের ফুটবলার
বিষয়শ্রেণী:ইংল্যান্ডে প্রবাসী পুরুষ ফুটবলার
নেহরু জ্যাকেট

**নেহরু জ্যাকেট** হল পুরুষ বা মহিলাদের জন্য তৈরি নিতম্ব-দৈর্ঘ্যের এক ধরনের কোট, এটিতে ম্যান্ডারিন কলার থাকে, এবং এর সম্মুখভাগটি ভারতের আচকান বা শেরওয়ানির আদলে তৈরি করা হয়েছে। আচকান পোশাকটি পরতেন ভারতের প্রাক্তন প্রধানমন্ত্রী জওহরলাল নেহ্‌রু (১৯৪৭-১৯৬৪)।

## ইতিহাস

নেহেরু জ্যাকেট হল যোধপুরী পোশাকের একটি বৈচিত্র্য যেটি প্রায়শই তৈরি হয় খাদি (হাতে বোনা কাপড়) কাপড় দিয়ে। যোধপুরী পোশাকটি আবার আংরাখা থেকে বিবর্তিত হয়ে এসেছে। জওহরলাল নেহরুর আমল থেকে জনপ্রিয়, খাদি কাপড়ে নির্মিত, এই স্বতন্ত্র বন্ধগলা পোশাকটি আজও জনপ্রিয়। 

## শৈলী

হাঁটু পর্যন্ত লম্বিত আচকানের থেকে নেহেরু জ্যাকেটটি খাটো। উল্লেখযোগ্য যে, জওহরলাল নেহরু কখনও নেহরু জ্যাকেট পরেন নি।

## জনপ্রিয়তা
১৯৬০ এর দশকের মাঝামাঝি সময়ে ইউরোপ এবং আমেরিকাতে এই জ্যাকেটটিকে *নেহেরু জ্যাকেট* হিসাবে বাজারজাত করা শুরু হয়েছিল। এটি ১৯৬০ এর দশকের শেষের দিকে এবং ১৯৭০ এর দশকের গোড়ার দিকে কিছুদিনের জন্য জনপ্রিয় হয়েছিল। অভিজাত শ্রেণীর উচ্চবিত্ত বিদেশী সংস্কৃতি সম্পর্কে ক্রমবর্ধমান সচেতনতা, আধুনিক জীবনশৈলীর সংক্ষিপ্ততা দ্বারা এর জনপ্রিয়তা উৎসাহিত হয়েছিল এবং, বিশেষত, দ্য বিটল্‌স এবং তারপরে দ্য মংকীজ এর জনপ্রিয়তা বাড়িয়ে দিয়েছিল।

## আরও দেখুন
* শাড়ি
* মাও স্যুট
* মুজিব কোট
* গাকুরান
* রাজ শৈলী (পোশাক)
* অ্যাবাকস্ট
* করিবা স্যুট
* নৈমিত্তিক স্যুট
* মাডিবা শার্ট

## তথ্যসূত্র
### টীকা

### উদ্ধৃতি

বিষয়শ্রেণী:ভারতীয় পোশাক
বিষয়শ্রেণী:জওহরলাল নেহরুর স্মৃতিস্তম্ভ ও স্মারক
বিষয়শ্রেণী:১৯৬০-এর দশকের ফ্যাশন
বিষয়শ্রেণী:জ্যাকেট
বিষয়শ্রেণী:২০০০-এর দশকের ফ্যাশন
বিষয়শ্রেণী:ফ্যাশনের ইতিহাস
বিষয়শ্রেণী:১৯৬০-এর দশকের ফ্যাড ও প্রবণতা
রাহিলা ইয়াহিয়া মুনাওয়ার

**রাহিলা ইয়াহিয়া মুনাওয়ার** ( ; জন্ম ১০ জুন ১৯৫৭) হলেন একজন পাকিস্তানি রাজনীতিবিদ যিনি ২০১৩ সালের জুন থেকে ২০১৮ সালের মে পর্যন্ত পাঞ্জাবের প্রাদেশিক পরিষদের সদস্য ছিলেন। এর আগে তিনি ২০০২ থেকে ২০০৭ সাল পর্যন্ত পাকিস্তানের জাতীয় পরিষদের সদস্য ছিলেন।

## প্রাথমিক ও শিক্ষাজীবন
রাহিলা ইয়াহিয়া মুনাওয়ার ১৯৫৭ সালের ১০ জুন পাকিস্তানের গুজরানওয়ালায় জন্মগ্রহণ করেছিলেন।

তিনি স্নাতক (বিএ) ডিগ্রি অর্জন করেছেন।

## রাজনৈতিক জীবন
তিনি ২০০২ সালের পাকিস্তানের সাধারণ নির্বাচনে নারীদের জন্য সংরক্ষিত আসনে পাকিস্তান মুসলিম লিগের (কিউ) প্রার্থী হিসাবে পাকিস্তানের জাতীয় পরিষদে নির্বাচিত হয়েছিলেন। ২০০৩ সালের আগস্টে তিনি স্বাস্থ্য বিষয়ক সংসদীয় সচিব নিযুক্ত হয়েছিলেন।

তিনি ২০১৩ সালের জুনে নারীদের জন্য সংরক্ষিত আসনে পাকিস্তান মুসলিম লিগ (এন) এর প্রার্থী হিসাবে পাঞ্জাবের প্রাদেশিক পরিষদে নির্বাচিত হয়েছিলেন

২০১৮ সালের মে মাসে তিনি পাকিস্তান তেহরিক-ই-ইনসাফে যোগ দিয়েছেন।

## তথ্যসূত্র

 

বিষয়শ্রেণী:২১শ শতাব্দীর নারী রাজনীতিবিদ
বিষয়শ্রেণী:পাকিস্তান জাতীয় পরিষদের মহিলা সদস্য
বিষয়শ্রেণী:পাকিস্তান জাতীয় পরিষদ সদস্য ২০০২-২০০৭
বিষয়শ্রেণী:পাকিস্তান মুসলিম লিগের (এন) রাজনীতিবিদ
বিষয়শ্রেণী:১৯৫৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর পাকিস্তানি নারী রাজনীতিবিদ
বিষয়শ্রেণী:পাঞ্জাব প্রাদেশিক পরিষদের সদস্য ২০১৩-২০১৮
বিষয়শ্রেণী:পাকিস্তান মুসলিম লীগ (এন) এমপিএ (পাঞ্জাব)
বিষয়শ্রেণী:পাকিস্তানের জাতীয় পরিষদের সদস্য অসম্পূর্ণ
বিষয়শ্রেণী:পাকিস্তান মুসলিম লীগ (এন) এমপিএ (পাঞ্জাব) অসম্পূর্ণ
মাতামুহুরি আইডিয়াল স্কুল

**মাতামুহুরি আইডিয়াল স্কুল** চকরিয়া উপজেলার শিক্ষাপ্রতিষ্ঠান। মাতামুহুরি আইডিয়াল স্কুল ২০১৫ সালের ১ জানুয়ারি প্রতিষ্ঠিত হয়।

## অবস্থান
কক্সবাজার জেলার চকরিয়া উপজেলার কোনাখালী ইউনিয়নের প্রাণকেন্দ্রে এই বিদ্যালয় অবস্থিত।
তানজিলা আমির চিমা

**তানজিলা আমির চিমা** () হলেন একজন পাকিস্তানি রাজনীতিবিদ যিনি ২০০২ থকে ২০০৭ সাল এবং পুনরায় ২০১১ থেকে ২০১৩ সাল পর্যন্ত পাকিস্তানের জাতীয় পরিষদের সদস্য হিসাবে দায়িত্ব পালন করেছিলেন।

## রাজনৈতিক জীবন
২০০২ সালের পাকিস্তানের সাধারণ নির্বাচনে পাঞ্জাবের নারীদের জন্য সংরক্ষিত একটি আসনে তিনি পাকিস্তান মুসলিম লিগের (কিউ) প্রার্থী হিসাবে পাকিস্তানের জাতীয় পরিষদে নির্বাচিত হয়েছিলেন।

তিনি ২০১১ সালে পাঞ্জাবের নারীদের জন্য সংরক্ষিত একটি আসনে পাকিস্তান মুসলিম লিগের (কিউ) প্রার্থী হিসাবে পাকিস্তানের জাতীয় পরিষদে টানা দ্ভিতীয়বারের মত পুনরায় নির্বাচিত হয়েছিলেন

## তথ্যসূত্র

বিষয়শ্রেণী:২১শ শতাব্দীর নারী রাজনীতিবিদ
বিষয়শ্রেণী:পাকিস্তান জাতীয় পরিষদ সদস্য ২০০৮-২০১৩
বিষয়শ্রেণী:পাকিস্তান জাতীয় পরিষদের মহিলা সদস্য
বিষয়শ্রেণী:পাকিস্তান জাতীয় পরিষদ সদস্য ২০০২-২০০৭
বিষয়শ্রেণী:২১শ শতাব্দীর পাকিস্তানি নারী রাজনীতিবিদ
বিষয়শ্রেণী:পাকিস্তানের জাতীয় পরিষদের সদস্য অসম্পূর্ণ
রুকাইয়া সাইদ হাশমি

**রুকাইয়া সাইদ হাশমি** () হলেন একজন পাকিস্তানি রাজনীতিবিদ যিনি ২০১৩ সালের মে থেকে ২০১৮ সালের মে পর্যন্ত বেলুচিস্তান প্রাদেশিক পরিষদের সদস্য ছিলেন।

## ব্যক্তিগত ও শিক্ষাজীবন
রুকাইয়া সাইদ হাশমি চিকিৎসাবিদ্যায় স্নাতক বা এমবিবিএস (ব্যাচেলর অব মেডিসিন অ্যান্ড ব্যাচেলর অব সার্জারি) ডিগ্রি অর্জন করেছেন।

তিনি প্রাক্তন সিনেটর সাইদ হাশমিকে বিয়ে করেছেন।

## রাজনৈতিক জীবন
তিনি ২০১৩ সালের পাকিস্তানের সাধারণ নির্বাচনে নারিদের জন্য সংরক্ষিত আসনে পাকিস্তান মুসলিম লিগ (কিউ) এর প্রার্থী হিসাবে বেলুচিস্তানের প্রাদেশিক পরিষদে নির্বাচিত হয়েছিলেন।

## তথ্যসূত্র

বিষয়শ্রেণী:২১শ শতাব্দীর নারী রাজনীতিবিদ
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর পাকিস্তানি নারী রাজনীতিবিদ
বিষয়শ্রেণী:পাকিস্তান মুসলিম লীগ (কিউ) এর রাজনীতিবিদ
বিষয়শ্রেণী:বেলুচিস্তানের এমপিএ ২০১৩–২০১৮
এয়ারট্রেন জেএফকে

**এয়ারট্রেন জেএফকে** নিউ ইয়র্ক সিটির জন এফ কেনেডি আন্তর্জাতিক বিমানবন্দরে (জেএফকে বিমানবন্দর) রেল পরিষেবা পরিবেশনকারী একটি ৮.১ মাইল দীর্ঘ (১৩ কিলোমিটার) উত্তোলিত পিপল মুভার ব্যবস্থা ও বিমানবন্দর রেল সংযোগ। চালকবিহীন ব্যবস্থাটি ২৪ ঘণ্টা/৭ দিন পরিচালনা করা হয় এবং নিউইয়র্ক সিটি বোরো কুইন্সের মধ্যে তিনটি লাইন ও দশটি স্টেশন নিয়ে গঠিত। এটি বিমানবন্দরের টার্মিনালসমূকে কুইন্সের হাওয়ার্ড বিচের নিউ ইয়র্ক সিটি সাবওয়ের সাথে এবং লুইং আইল্যান্ড রেল রোড ও কুইন্সের জ্যামাইকের সাবওয়ের সাথে সংযুক্ত করে। বোম্বার্ডিয়ার ট্রান্সপোর্টেশন বিমানবন্দর পরিচালনাকারী সংস্থা পোর্ট অথরিটি অব নিউ ইয়র্ক অ্যান্ড নিউ জার্সির সাথে চুক্তি অনুযায়ী এয়ারট্রেন জেএফকে পরিচালনা করে।

জেএফকে বিমানবন্দরের সাথে একটি রেলপথ সংযোগ ১৯৬৮ সালে প্রথম প্রস্তাবিত হয়। জেএফকে বিমানবন্দর রেল সংযোগ তৈরির জন্য ১৯৯০-এর দশক পর্যন্ত বিভিন্ন পরিকল্পনা প্রকাশিত হয়, যদিও তহবিলের অভাবে এগুলি কার্যকর করা হয়নি। সেই সময়ে জেএফকে এক্সপ্রেস সাবওয়ে পরিষেবা এবং শাটল বাসগুলি জেএফকে ও এর আশেপাশে একটি অজনপ্রিয় পরিবহন ব্যবস্থা সরবরাহ করে। জেএফকে-তে একটি নিবেদিত পরিবহন ব্যবস্থার গভীরতর পরিকল্পনা ১৯৯০ সালে শুরু হয়, তবে শেষ পর্যন্ত পরিবহন ব্যবস্থাটি সরাসরি রেল সংযোগ থেকে আন্তঃ-বরো পিপল মুভারে পরিবর্তিত হয়। বর্তমান পিপল-মুভার ব্যবস্থার নির্মাণ কাজ ১৯৯৮ সালে শুরু হয়। নির্মাণের সময়, এয়ারট্রেন জেএফকে বেশ কয়েকটি মামলা-মোকদ্দমার সম্মুখীন হয় এবং ব্যবস্থার পরীক্ষার মূলক চলাচলের সময়ে একজন চালকের মৃত্যু হয়। অনেক বিলম্বের পরে ব্যবস্থাটি ২০০৩ সালের ১৭ ই ডিসেম্বর চালু করা হয়। তার পর থেকে এয়ারট্রেন জেএফকে ব্যবস্থাটি ম্যানহাটন পর্যন্ত বর্ধিতকরণ সহ বেশ কয়েকটি উন্নতির প্রস্তাব দেওয়া হয়।

জামাইকা বা হাওয়ার্ড বিচে যে সমস্ত যাত্রী প্রবেশ করেন বা প্রস্থান করেন তাদের অবশ্যই $৭.৭৫ ভাড়া দিতে হয়, বিমানবন্দরের অভ্যন্তরে ভ্রমণকারী যাত্রীরা বিনামূল্যে চড়তে বা যাত্রা করতে পারেন। ব্যবস্থাটি মূলত প্রতি বছর ৪ মিলিয়ন ভাড়া প্রদানকারী ও ৮.৪ মিলিয়ন আন্ত-টার্মিনাল যাত্রী বহন করার আনুমোদন প্রাপ্ত। এয়ারট্রেন খোলার পর থেকে ধারাবাহিকভাবে এই অনুমান ছাড়িয়ে গেছে। ব্যবস্থাটি ২০১৯ সালে ৮.৭ মিলিয়নের বেশি ভাড়া প্রদানকারী যাত্রী ও ১২.২ মিলিয়ন আন্তঃ -টার্মিনাল যাত্রী পরিবহন করে।

## তথ্যসূত্র


বিষয়শ্রেণী:৭৫০ ভি ডিসি রেলওয়ে বিদ্যুতায়ন
বিষয়শ্রেণী:নিউ ইয়র্ক শহরের যাত্রী রেল পরিবহন
রাহুল সিং (ক্রিকেটার, ১৯৯৫-এ জন্ম)

**গাহলৌত রাহুল সিং** (জন্ম: ১৯৯৫ সালের ১৮ সেপ্টেম্বর ) একজন ভারতীয় ক্রিকেটার যিনি *সার্ভিস ক্রিকেট দলের* হয়ে খেলেন।  ২০১২-১৩ সালের ১৪ ফেব্রুয়ারি ২০১৩-তে বিজয় হাজারে ট্রফিতে হায়দ্রাবাদের হয়ে খেলে লিস্ট এ ক্রিকেটে তার অভিষেক হয়।  ২২ শে মার্চ, ২০১৩-তে আন্তঃরাষ্ট্রীয় টুয়েন্টি ২০ টুর্নামেন্টে হায়দ্রাবাদ দলে টুয়েন্টি২০ ক্রিকেটে তার অভিষেক হয়। এছাড়াও *রঞ্জি ট্রফি-২০১৬* তে ৬ অক্টোবর ২০১৬ তারিখে সার্ভিস ক্রিকেট দলে প্রথম-শ্রেণীর ক্রিকেটে তিনি আত্মপ্রকাশ করেছিলেন। 

## তথ্যসূত্র

## বহিঃসংযোগ

* 

বিষয়শ্রেণী:কলকাতা থেকে আগত ক্রিকেটার
বিষয়শ্রেণী:সার্ভিসেসের ক্রিকেটার
বিষয়শ্রেণী:ভারতীয় ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৯৫-এ জন্ম
রাধাকৃষ্ণণ নায়ার হর্ষন

ক্যাপ্টেন **রামচন্দ্রন নায়ার হর্ষন**, এসি (১৫ এপ্রিল ১৯৮০ - ২০ শে মার্চ ২০০৭) ভারতীয় সেনাবাহিনীর, দ্বিতীয় ব্যাটালিয়নের (স্পেশাল ফোর্সেস ) অফিসার ছিলেন। অভিজাত 'দ্য প্রিডেটর' ইউনিটে কর্মরত ছিলেন। ২০০৪ সালে তিনি মরণোত্তরভাবে দেশের সর্বোচ্চ শান্তিকালীন সামরিক পুরস্কার অশোক চক্র দ্বারা ভূষিত হন। 
২০০৭ সালের ২০ মার্চ একটি অভিযানের সময় জম্মু ও কাশ্মীরের লোলাবের ছোটিমারগি এলাকায় হরকাতুল মুজাহিদিন সন্ত্রাসীদের সাথে লড়াই এ অসামান্য বীরত্ব প্রদর্শন করেন এবং শহীদ হন।

## জীবনের প্রথমার্ধ
হর্ষন জন্মগ্রহণ করেছিলেন ১৫ এপ্রিল ১৯৮০ এ কেরালার তিরুবনন্তপেরুরম মানাকৌডে। তাঁর জন্ম কে রাধাকৃষ্ণন নায়ার এবং জি এস চিত্রম্বি পরিবারে হয়েছিল। তিনি সৈনিক স্কুল(কাজাকূতাম) এবং ন্যাশনাল ডিফেন্স একাডেমিতে (এনডিএ) পড়াশুনা করেছিলেন, সেখান থেকে ১৬ ডিসেম্বর ২০০২ এ তাঁকে লেফটেন্যান্ট হিসাবে নিয়োগ দেওয়া হয়েছিল। তিনি এনডিএ ১০১ তম কোর্সে গল্ফ স্কোয়াড্রনের একটি অং ছিলেন। দ্বাদশ শ্রেণিতে (১৯৯৬-১৯৯৭) সময় তিনি সৈনিক স্কুলে ক্যাডেট ক্যাপ্টেনের দায়িত্ব পালন করেছিলেন এবং বার্ষিক দিবস উদযাপনের সময় 'জুলিয়াস সিজার' শীর্ষক একটি মঞ্চ নাটক চলাকালীন ব্রুটাস হিসাবে অভিনয়ের জন্য খ্যাতিমান হন।  ২০০৪ সালের ১৬ ডিসেম্বর তাঁকে ক্যাপ্টেন পদে পদোন্নতি দেওয়া  হয়েছিল। 

## মুখোমুখি লড়াই
২০০৭ সালের ৭ মার্চ কাইঙ্গুর নারে এনকাউন্টার শুরু হয়েছিল। ক্যাপ্টেন হর্ষন একটি ছোট দলকে নেতৃত্ব দেওয়ার সময় এমটি-৩২৪৫ অঞ্চলে সন্দেহজনক আন্দোলন পর্যবেক্ষণ করেছেন। তিনি কোনও গুরুতর আঘাত না নিয়ে দু'জন সন্ত্রাসীকে নির্মূল করে দিয়েছিলেন ।

সংঘর্ষটি নিকটবর্তী ছোটিমারগি এমটি -৩৪৪৮ অঞ্চলে অব্যাহত ছিল। ২০ মার্চ, হর্ষন তাঁর এক জুনিয়র সার্জেন্টের সাথে, যে বাড়িতে সন্ত্রাসীরা লুকিয়ে ছিল তার একটি ঘর অবরোধ করেন। সকাল সাড়ে তিনটায়, চারজন সন্ত্রাসী হর্ষন ও তাঁর সহযোগীর দিকে গুলি চালিয়ে ছুটে যায়। হর্ষন সন্ত্রাসী গোষ্ঠীর নেতাকে বের করে এনেছিলেন, তবে হর্ষনের উরুতে গুলি লেগেছিল। আঘাত সহ্য করার পরেও তিনি আরও একটি সন্ত্রাসী বের করে এনেছিলেন, কিন্তু প্রক্রিয়াধীন তাঁর ঘাড়ে গুলি লেগেছিল। আহত হয়ে শহীদ হয়ে যাওয়ার আগে তিনি একটি গ্রেনেড লব করে তৃতীয় সন্ত্রাসীকে আহত করেছিলেন। 

## তথ্যসূত্র

## আরও পড়ুন

* প্যারাসুট রেজিমেন্টের হিরোস

বিষয়শ্রেণী:১৯৮০-এ জন্ম
বিষয়শ্রেণী:২০০৭-এ মৃত্যু
বিষয়শ্রেণী:অশোক চক্র পদকপ্রাপ্ত
বিষয়শ্রেণী:মালয়ালী ব্যক্তি
বিষয়শ্রেণী:অশোকচক্র
ব্লু অরিজিন

**ব্লু অরিজিন**, এলএলসি হল আমেরিকান বেসরকারীভাবে অর্থায়িত এ্যারোস্পেস প্রস্তুতকারক ও উপ-কক্ষপথীয় মহাকাশ উড্ডয়ন পরিষেবা প্রদানকারী সংস্থা, যার সদর দফতর ওয়াশিংটনের কেন্টে অবস্থিত। জেফ বেজোস দ্বারা ২০০০ সালে প্রতিষ্ঠিত সংস্থাটির নেতৃত্বে রয়েছেন সিইও বব স্মিথ। পুনরায় ব্যবহারযোগ্য উৎক্ষেপণ যানগুলির মাধ্যমে মহাকাশ ভ্রমণ সুলভ ও আরও নির্ভরযোগ্য করে তোলাই এর অন্যতম লক্ষ্য।

ব্লু অরিজিন তার পূর্ববর্তী কাজগুলির প্রতিটি উন্নয়নমূলক ধাপ নির্মাণের সাথে উপ-কক্ষপথীয় থেকে কক্ষপথীয় উড়ানে একটি ক্রমবর্ধমান পদ্ধতিতে সহকর্মী নিয়োগ করছে। সংস্থার মূল উদ্দেশ্য হ'ল *গ্রেডাতিম ফিরোসিটার*, ল্যাটিনে "স্টেপ বাই স্টেপ, ফিরোসিওলি"।

রেল চালিত উল্লম্ব উড্ডয়ন ও উল্লম্ব অবতরণ (ভিটিভিএল) যানবাহনসমূহকে উপ-কক্ষপথ ও কক্ষপথে পৌঁছে দেওয়ার জন্য ব্লু অরিজিন বিভিন্ন প্রযুক্তির উদ্ভাবন করছে। সংস্থার নামটি নীল গ্রহ, পৃথিবীকে উৎস বিন্দু হিসাবে উল্লেখ করে।

প্রাথমিকভাবে উপ-কক্ষপথীয় মহাকাশ উড়ানকে কেন্দ্র করে, সংস্থাটি টেক্সাসের কালবারসন কাউন্টিতে তার সুবিধার্থে নিউ শেপার্ড যানের একাধিক টেস্টবেডসমূহ নকশা, নির্মাণ  ও উড্ডয়ন করিয়েছে। নিউ শেপার্ডের উন্নয়নের পরীক্ষামূলক উড়ান, মহাকাশে প্রথম মার্কিন নভোচারী অ্যালান শেপার্ডের নাম অনুসারে ২০১৫ সালের এপ্রিল মাসে শুরু হয় এবং উড়ানের পরীক্ষা চলমান রয়েছে। ব্লু অরিজিন প্রথম যাত্রীদের জন্য সময়সূচী বেশ কয়েকবার পরিবর্তন করেছে, ২০১৮ সালের সেপ্টেম্বরের হিসাবে  সাম্প্রতিক পরিকল্পনার সময়সীমা হিসাবে ২০১৯ সাল নির্ধারিত হয়েছে। অনুষ্ঠানটিতে, এটি এখনও বাণিজ্যিক যাত্রীবাহী উড়ান ফ্লাইট শুরু করেনি, বা কখন তাদের যাত্রা শুরু করবে তার তারিখ ঘোষণা করেনি। ২০১৫ সাল থেকে প্রায় প্রতিটি পরীক্ষামূলক উড়ানে অনাবৃত যানটি ১০০ কিলোমিটার (৩৩০,০০০ ফুট) উচ্চতায় পৌঁছেছে এবং কার্মানের উপরে স্থান পৌঁছেছে, ম্যাক ৩ (৩,৬৭৫ কিমি / ঘণ্টা) এরও বেশি উচ্চ গতি অর্জন করেছে। লাইন, স্পেস ক্যাপসুল ও এর রকেট বুস্টার উভয়ই সাফল্যের সাথে নরম অবতরণ করেছে।

ব্লু অরিজিন ২০১৪ সালে কক্ষপথীয় উড়ান প্রযুক্তি ব্যবসায় নিয়োজিত হয়, প্রথম দিকে মার্কিন যুক্তরাষ্ট্রের প্রধান  উৎক্ষেপণ ব্যবস্থা পরিচালনাকারী ইউনাইটেড লঞ্চ অ্যালায়েন্স (ইউএলএ) এর জন্য একটি নতুন বৃহৎ রকেট ইঞ্জিন, বিই-৪ তৈরির চুক্তির মাধ্যমে অন্যদের জন্য রকেট ইঞ্জিন সরবরাহকারী হিসাবে নিজেদের প্রতিষ্ঠিত করে। ২০১৫ সালের মধ্যে ব্লু অরিজিন ফ্লোরিডা স্পেস কোস্ট থেকে নিউ গ্লেন নামে পরিচিত নিজস্ব কক্ষপথীয় উৎক্ষেপণ যানবাহনটি তৈরি এবং উড়ানোর পরিকল্পনাও ঘোষণা করে। বিই-৪ ২০১৮ সালের শেষের দিকে ইঞ্জিনের যোগ্যতা পরীক্ষা শেষ করার আশা করে, তবে পরীক্ষার কর্মসূচীটি ২০১৯ সালে অব্যাহত ছিল।

জেফ বেজোস ২০১২ সালের মে মাসে মহাকাশের জন্য ব্লু অরিজিনের দৃষ্টিভঙ্গি উন্মোচন করেন এবং ২০২৪ সালের মধ্যে সম্পূর্ণ প্রস্তুত "ব্লু মুন" নামে পরিচিত একটি চন্দ্র অবতরণকারীর জন্যও পরিকল্পনা করেন। ২০২০ সালের ৩০ এপ্রিল, লকহিড মার্টিন, নরথ্রপ গ্রামেন ড্রাগার সহ ব্লু অরিজিনের জাতীয় দলকে নাসার আর্টেমিস প্রোগ্রামের অংশ হিসাবে মানুষকে চাঁদ থেকে ফিরিয়ে আনতে একটি সংহত মানব অবতরণ ব্যবস্থার উন্নয়নের জন্য $৫৭৯ মিলিয়ন ডলার চুক্তি প্রদান করা হয়।

## তথ্যসূত্র

## বহিঃসংযোগ

বিষয়শ্রেণী:ব্লু অরিজিন
বিষয়শ্রেণী:মার্কিন যুক্তরাষ্ট্রের মহাকাশ সংস্থা
বিষয়শ্রেণী:মহাকাশ পর্যটন
বিষয়শ্রেণী:২০০০-এ প্রতিষ্ঠিত প্রযুক্তি কোম্পানি
বিঘত

**বিঘত** বা **বিঘৎ** দৈর্ঘ্য বা দূরত্বের একটি একক, যা মানুষের হাত দিয়ে পরিমাপ করা হয়। হাতের পাঁচ আঙ্গুল টানটান করে চারদিকে প্রসারিত করে বুড়ো আঙ্গুলের ডগা থেকে কনিষ্ঠ আঙ্গুলের ডগা পর্যন্ত যে দূরত্ব পাওয়া যায়, তাকে এক বিঘত বলে। প্রাচীনকালে এক বিঘতকে এক হাতের অর্ধেক গণ্য করা হত।

পাশ্চাত্যে কখনও কখনও "বড় বিঘত" (বুড়ো আঙ্গুল থেকে কনিষ্ঠ আঙ্গুল) এবং "ছোট বিঘত" (বুড়ো আঙ্গুল থেকে তর্জনী কিংবা তর্জনী থেকে কনিষ্ঠ আঙ্গুল) - এই দুইয়ের মধ্যে পার্থক্য করা হয়।

ব্রিটিশ সাম্রাজ্য শাসিত বাংলা এবং ভারতীয় উপমহাদেশের অন্যত্র ব্যবহৃত পরিমাপ এককসমূহের মধ্যে বিঘতও ছিল। এটি ছিল ৯ ইঞ্চির সমপরিমাণ দূরত্ব। ১ বিঘত ৪ অঙ্গুলি বা ৩ মুষ্টি নিয়ে গঠিত ছিল। অন্যদিকে ২ বিঘত বা ১৮ ইঞ্চিতে যে এককটি পাওয়া যায়, সেটিকে ১ *[[হাত(দৈর্ঘ্যের একক)|হাত]]* বলা হত।

পাশ্চাত্যে ইংরেজি ভাষায় এটি "স্প্যান" (Span) ও ফরাসি ভাষায় "অঁপঁ" (Empan) নামে পরিচিত। হিন্দি ও উর্দু ভাষাতে এটি "বালিশ্‌ত" (উর্দু: بالشت, হিন্দি: बालिश्त) নামে পরিচিত। ধ্রুপদী ও আধুনিক প্রমিত আরবি ভাষাতে (ও অনেক আরবি উপভাষাতে) এটি *শিব্‌র* (شبر) নামে পরিচিত।

## তথ্যসূত্র

বিঘত
বিষয়শ্রেণী:সাম্রাজ্যিক একক
বিষয়শ্রেণী:দৈর্ঘ্যের একক
বিষয়শ্রেণী:ইম্পেরিয়াল একক